на наркотици, приети от 20-та специална сесия по наркотиците на Общото събрание на ООН, проведена през юни 1998 г.
 2. Сътрудничеството е насочено към борбата със забранените наркотици, намаляването на предлагането, трафика и търсенето на забранени наркотици и справянето със здравословните и социалните последствия, причинени от злоупотребата с наркотици. То е насочено също към по-ефективното предотвратяване на отклоняването на химически прекурсори, използвани за незаконното производство на наркотични и психотропни вещества.
 3. Страните използват необходимите методи за сътрудничество за постигане на тези цели, като гарантират балансиран и интегриран подход към разглежданите въпроси.
 Член 22
 Борба с престъпността и корупцията
 1. Страните си сътрудничат в борбата с престъпните и незаконните дейности, организирани или други, както и в предотвратяването им.
 2. Сътрудничеството е насочено, inter alia, към следните области:
 а)
 прекарването през граница на нелегални имигранти и трафика на хора, както и на огнестрелно оръжие и на забранени наркотици;
 б)
 контрабандата на стоки;
 в)
 икономическите престъпления, включително и в данъчната област;
 г)
 корупцията както в частния, така и в публичния сектор;
 д)
 подправянето на документи;
 е)
 престъпленията в кибернетичното пространство.
 3. Страните засилват двустранното, регионалното и международното сътрудничество в тази област, включително сътрудничеството, в което участва Европол. Страните развиват допълнително сътрудничеството помежду си по отношение на, inter alia:
 а)
 обмена на най-добри практики, включително относно техниките на разследване и криминология;
 б)
 обмена на информация в съответствие с приложимите разпоредби;
 в)
 изграждането на капацитет, включително обучение и, когато е целесъобразно, обмен на персонал;
 г)
 въпросите, свързани със защитата на свидетелите и жертвите;
 4. Страните се ангажират да прилагат ефективно Конвенцията на ООН срещу транснационалната организирана престъпност от 2000 г. и трите протокола към нея, Конвенцията на ООН срещу корупцията от 2003 г. и други съответни международни инструменти.
 Член 23
 Сътрудничество в борбата срещу тероризма
 1. Страните се споразумяват да си сътрудничат за предотвратяването и неутрализирането на терористични актове в съответствие с международното право, международното право в областта на правата на човека, международното бежанско право и международното хуманитарно право и съответните законови и подзаконови актове на страните. По-специално страните се споразумяват да си сътрудничат въз основа на пълното прилагане на Резолюция No 1373 на Съвета за сигурност на ООН от 2001 г., Глобалната стратегия на ООН за противодействие на тероризма от 2006 г. и други съответни инструменти на ООН, както и приложимите международни конвенции и инструменти.
 2. По-специално те извършват това като обменят:
 а)
 информация относно терористични групи и поддържащите ги мрежи;
 б)
 опит и информация относно развитието на тероризма и относно начините и методите за борба с тероризма, включително в техническите области и обучението, както и
 в)
 опит по отношение на предотвратяването на терористични актове.
 Целият обмен на информация се извършва в съответствие с международното и националното право.
 Член 24
 Правно сътрудничество
 1. Страните се споразумяват да развият допълнително съдебното сътрудничество по гражданскоправни и наказателноправни въпроси, като използват изцяло съответните международни и двустранни инструменти и като се основават на принципите за правна сигурност и правото на справедлив съдебен процес.
 2. Страните се споразумяват да улеснят допълнително съдебното сътрудничество между ЕС и Украйна по гражданскоправни